Oli utawa pelumas ya iku sawijining golongan dat kimia kang diasilaké saka olahan lenga bumi. Oli nduwéni wujud cuwèr. Oli lumrahé diwènèhaké ing antarané barang kang obah, gunané kanggo ngurangi gaya gèsèk supaya ora seret. Oli iku fraksi asil destilasi lenga patra kang duwé suhu 105-135 derajat celcius. Oli nduwéni fungsi dadi lapisan pelindhung kang misahaké loro lumah kang duwé gayutan. Lumrahé oli kasusun déning 90% lenga dhasar lan 10% dat tambahan. Oli kang paling kerep digunakaké ya iku oli mesin kang dianggo ing mesin pembakaran njero.